پانی رچھ

<font size="1" color=black>پانی رچھ<font> 250px<font size="1" color=black>پچھان<font>دیس : بوٹےبرادری:پانی رچھ ونڈاں: 1,150
پانی رچھ پانی وچ رہنوالے, چھ پیرانوالے, ٹوٹے انگے، نکے جنور نیں۔ ایہ انتہائی گرم یا انتہائی ٹھنڈی رت نوں وی سہ جاندے نیں تے اینج ایہ ایسے حالات وچ جی لیندے نیں جتھے دوجے جیون مک جاندے نیں۔ ایہ پورے صفر گرمی ناپ توں تھوڑا جیا اتے توں لے کے ابلن ناپ توں اتے دے گرمی ناپ نوں سہ جاندے نیں۔ ایہ سمندری پدھر تے دباؤ توں 6 گنا جوکھے دباؤ نوں وی سہہ جاندے نیں۔ ایہ اوس آئنی تابکاری نوں وی سہہ جاندے نیں جیہڑی بندے نوں ماردیندی اے۔ ایہ بنا کھاۓ پۓ 10 سال تک جی سکدے نیں۔ جدوں ایہناں دے پنڈے وچ صرف 3٪ پانی ہووے ایہ اینے سوکے نوں وی سہ جاندے نیں۔  ایہناں دیاں 1,150 ونڈاں نیں۔ ایہ پرانے جنور نیں جنہاں پتھری نشان 53 کروڑ ورے پہلے کیمبرین ویلے توں ملے نیں۔ 

ناں
یوہان آگس افرائیم گوئیز نے پہلی واری ایہناں نوں 1773 وچ لبیا تے ایہناں دا ناں نکے پانی رچھ (جرمن:kleiner Wasserbär) رکھیا۔ پنجابی ناں وی ایس پرانے جرمن ناں توں بنایا گیا اے۔ ایہدے لاطینی سائینسی ناں (Tardigrade) ناں دا مطلب اے ہولی ٹور کیوں جے ایہ جنور ہولی ہولی ٹردا اے۔
وکھالہ
ایہ نلکی ورگے ہوندے نیں تے پنڈے دے چار حصے ہوندے نیں۔ ہر حصے نال 4 لتاں نیں۔ سب توں وڈا پانی رچھ 1.2 ملی میٹر دا ہوندا اے تے سب توں نکا 0.1 ملی میٹر دا اے۔ ایہ موس تے لیچن تے ملدے نیں تے اک ماڑی مائکروسکوپ نال وی دیھکے جاسکدے نیں۔  
کھان پین
ایہ بوٹا ولگن الجی تے نکے انکنگریڑے کھاندے نیں۔

پسار
ایہ زمین تے ہرتھاں تے ملدے نیں۔ 20،000 فٹ اچے ہمالیہ توں لے کے پانی دی 13،000 فٹ دی دونگائی وچ ملدے نیں۔

 بارلے جوڑ 

Category:پانی رچھ